**DARBUOTOJŲ PROFILAKTINIŲ PATIKRINIMŲ PASLAUGŲ TEIKIMO SUTARTIS**

2021 m. lapkričio 23 d. Nr. S-

Šiauliai

**Viešoji įstaiga Dainų pirminės sveikatos priežiūros centras**, adresas Aido g. 18, Šiauliai, juridinio asmens kodas 145371299, atstovaujama direktorės Aurikos Koncienės, veikiančios pagal įstaigos įstatus (toliau – Vykdytojas), toliau Užsakovas ir Vykdytojas kiekvienas atskirai vadinamas „Šalimi“, kartu – „Šalimis“, sudarė šią sutartį (toliau vadinama „Sutartimi“):

ir

**Šiaulių lopšelis-darželis „Rugiagėlė“,** adresas Dainų g. 31, LT-78236 Šiauliai, juridinio asmens kodas 190529495, atstovaujamas direktorės Romos Jarulienės, veikiančio(s) pagal įstaigos nuostatus (toliau – Užsakovas),

1. **SUTARTIES OBJEKTAS**

1.1. Sutarties objektas – profilaktiniai sveikatos tikrinimai Užsakovo nurodytiems darbuotojams (toliau – Paslaugos) pagal Šalių suderintą grafiką (toliau – Paslaugos užsakymas).

**2. PASLAUGŲ KAINA IR ATSISKAITYMO TVARKA**

2.1. Sutartimi nustatomi tokie paslaugų įkainiai:

|  |  |  |
| --- | --- | --- |
| **Eil. Nr.** | **Profilaktinių sveikatos tikrinimų paslaugos pavadinimas** | **Kaina\*** |
| 1. | Krūtinės ląstos rentgenograma | 10,23 EUR |

\* Pastaba. Vykdytojas nėra PVM mokėtojas, kainos nurodomos galutinės ir be PVM.

2.2. Užsakovas už atliktas Paslaugas sumoka Vykdytojui pagal išrašytas PVM sąskaitas – faktūras.

2.3. PVM sąskaita – faktūra Užsakovui pateikiama už per kalendorinį mėnesį suteiktas bendras paslaugas per 7 kalendorines dienas pasibaigus mėnesiui.

2.4. Užsakovas apmoka Vykdytojui už atliktas paslaugas pagal pateiktą PVM sąskaitą – faktūrą ne vėliau kaip per 15 (penkiolika) kalendorinių dienų nuo PVM sąskaitos – faktūros pateikimo dienos pavedimu į Vykdytojo nurodytą banko sąskaitą:

Sąskaitos Nr. LT507300010002406308

Bankas: AB Swedbank, banko kodas 73000

2.5. Už kiekvieną uždelstą atsiskaitymų dieną Užsakovas, Vykdytojui pareikalavus, moka 0,02 % delspinigių nuo mokėjimui priklausančios sumos už kiekvieną uždelstą dieną.

2.6. Sutarties nutraukimas neatleidžia Sutarties šalių nuo delspinigių, priskaičiuotų iki sutarties nutraukimo, mokėjimo.

**3. PASLAUGŲ TEIKIMO TVARKA**

3.1. Asmenų, dirbančių profesinės rizikos ar norinčių įsidarbinti arba dirbant, sveikatos patikros metu reikia pateikti:

3.1.1. Asmens tapatybę patvirtinantį dokumentą.

3.1.2. Įsidarbinančiajam – privalomojo sveikatos patikrinimo medicininę pažymą formą Nr. 047/a. Pažymą privalo išduoti ir pagal kompetenciją užpildyti darbdavys, siųsdamas įsidarbinantį asmenį tikrintis sveikatą.

3.1.3. Dirbančiajam – darbdavio užpildytą asmens medicinos knygelę (sveikatos pasą) formą Nr. 048/a arba pažymą, kai darbuotojas yra siunčiamas pasitikrinti sveikatą.

3.1.4. Jei asmuo nėra VšĮ Dainų PSPC pacientas, atsineša medicinos dokumentą išrašą (siuntimą formą Nr. 027/a) arba elektroniniu būdu ji turi būti užpildyta ESPB IS šeimos arba vidaus ligų gydytojo, pas kurį yra prisirašęs.

3.1.5. Jei asmuo nori gauti vairuotojo sveikatos patikrinimo medicininę pažymą ar leidimą įsigyti ar laikyti ginklą be aukščiau išvardintų dokumentų reikia turėti medicininių dokumentų išrašą (siuntimą formą Nr. 027/a) iš aptarnaujančio psichikos sveikatos centro gydytojo psichiatro, kurioje nurodyta, kad asmuo neįrašytas į priklausomybės ir psichikos ligų registrą.

**4. ŠALIŲ TEISĖS, PAREIGOS IR ATSAKOMYBĖ**

4.1. Vykdytojas ir Užsakovas neturi teisės perleisti teisių ir pareigų, kylančių iš šios Sutarties, be išankstinio kitos Šalis sutikimo.

4.2. Šios sutarties įvykdymui Vykdytojas įsipareigoja:

4.2.1. įvykdyti Paslaugas pagal apimtis, aptartas šioje Sutartyje;

4.2.2. nustatytu laiku ir kokybiškai atlikti visas Sutarties Paslaugas pagal Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose (su vėlesniais pakeitimais) nustatytus reikalavimus profilaktiniams sveikatos tikrinimams;

4.2.3. visas Paslaugas atlikti darbo dienomis Vykdytojo darbo valandomis;

4.2.4. faktiškai ir tinkamai suteiktas Paslaugas fiksuoti Paslaugų ataskaitos lape (Sutarties priedas Nr. 1). Paslaugų ataskaitos pateikiamos Užsakovui už per praėjusį mėnesį suteiktas Paslaugas kartu su PVM sąskaita – faktūra ir ne vėliau kaip iki kito mėnesio 7 kalendorinės dienos.

4.3. Šios Sutarties įvykdymui Užsakovas įsipareigoja:

4.3.1. atsiskaityti už suteiktas Paslaugas šios Sutarties nustatyta tvarka ir terminais;

4.3.2. esant neaiškumams, kartu su Vykdytojo atstovu tikrinti suteiktų Paslaugų kiekį;

4.3.3. raštu informuoti Vykdytoją (nekeičiant Sutarties) apie Sutartyje nurodytų rekvizitų ir atstovų ryšiams palaikyti bei jų kontaktinių duomenų pakeitimus ne vėliau kaip per 10 (dešimt) kalendorinių dienų nuo jų pasikeitimo;

4.3.4. tinkamai vykdyti kitus įsipareigojimus, numatytus Sutartyje.

4.4. Šalys, pasirašydamos Sutartį, įsipareigoja užtikrinti aukštą asmens duomenų apsaugos lygį, bei besąlygiškai vykdyti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų galiojančių duomenų apsaugą reglamentuojančių teisės aktų nustatytų normų.

4.5. Už Paslaugų užsakymų pateikimą atsakingas Užsakovo darbuotojas: Vilma Rutkauskienė el. p. ukis.rugiagele@gmail.com, tel. Nr. 8 674 78686;

4.6. Už ***Profilaktinio sveikatos tikrinimo*** užsakymo pateikimą atsakingas Vykdytojo darbuotojas: Rasida Kozlovienė ir Loreta Laiškonienė, el. paštas info@dainupspc.lt, tel. Nr. (8 41) 46 21 14;

4.7. ***Krūtinės ląstos rentgenogramai*** atlikti registracija vykdoma bendruoju Registratūros tel. Nr. (8 41) 55 28 13.

**5. FORCE MAJEURE**

5.1. *Force Majeure* sąlygos taikomos vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės dėl nenugalimos jėgos (*Force majeure*) aplinkybėmis“, taisyklėmis.

**6. SUTARTIES GALIOJIMO, KEITIMO IR NUTRAUKIMO TVARKA**

6.1. Sutartis įsigalioja Šalims ją pasirašius ir galioja iki 12 (dvylika) mėnesių. Sutarties gali būti nutraukta raštu įspėjus kitą Šalį prieš 30 (trisdešimt) kalendorinių dienų apie Sutarties nutraukimą. Nepranešus apie Sutarties nutraukimą, likus 30 (trisdešimt) kalendorinių dienų iki galiojimo termino pabaigos, laikoma, kad Sutartis pratęsiama dar 12 (dvylikos) mėnesių laikotarpiui.

6.2. Sutarties nuraukimas ar galiojimo termino pabaiga neatleidžia Šalių nuo pareigos vykdyti įsipareigojimus atsiradusius Sutarties galiojimo metu.

**7. BAIGIAMOSIOS NUOSTATOS**

7.1. Sutartis sudaryta lietuvių kalba dviem vienodą juridinę galią turinčiais egzemplioriais – po vieną kiekvienai iš Šalių.

7.2. Ginčai, kylantys tarp Šalių, sprendžiami šalių derybomis, o nepavykus jų išspręsti – teismine tvarka Lietuvos Respublikos teismuose.

7.3. Tuo atveju, jei tam tikrų Šalių santykių, kylančių vykdant šią Sutartį, nereglamentuoja ši Sutartis, Šalių teisėms ir pareigoms nustatyti yra taikomi normatyviniai dokumentai ir kiti Lietuvos Respublikos teisės aktai.

7.4. Visi šios Sutarties pakeitimai ir papildymai turi būti sudaryti raštu ir pasirašyti Šalių įgaliotų atstovų. Visi šios Sutarties priedai, pakeitimai ir papildymai nuo jų pasirašymo dienos tampa šios Sutarties neatskiriama dalimi.

7.5. Šalys pabrėžia, kad turi visus įgaliojimus ir leidimus sudaryti šią Sutartį ir prisiimti įsipareigojimus pagal ją.

**8. SUTARTIES PRIEDAI**

8.1. Priedas Nr. 1. Vykdytojo paslaugų ataskaitos pavyzdys.

**ŠALIŲ ADRESAI IR REKVIZITAI**

|  |  |
| --- | --- |
| **UŽSAKOVAS** | **VYKDYTOJAS** |
| **Šiaulių lopšelis-darželis „Rugiagėlė“**  Dainų g. 31, LT-78236 Šiauliai  Įmonės kodas: 190529495  A. s.: LT81 7300 0100 7577 8296,  AB Swedbank, banko kodas 7300  Tel./faks. (8 41) 552 692 El. p. rugiagele@splius.lt | **VšĮ Dainų pirminės priežiūros centras**  Juridinio asmens kodas: 145371299  Aido g. 18, LT-78242, Šiauliai  A.s. LT507300010002406308  AB Swedbank  Tel./faks. (8 41) 55 27 91  El. p. info@dainupspc.lt |
| Direktorė  Roma Jarulienė | Direktorė  Aurika Koncienė |

Darbuotojų profilaktinių patikrinimų

paslaugų teikimo sutarties Nr. S-

Priedas Nr. 1

**(Paslaugų ataskaitos forma)**

**PASLAUGŲ ATASKAITA**

VšĮ Dainų pirminės sveikatos priežiūros centras, atstovaujamas \_\_\_\_\_\_\_\_\_\_\_\_\_\_\_\_\_\_ , pateikia šią Paslaugų ataskaitą už \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mėnesį Šiaulių lopšeliui-darželiui „Rugiagėlė“ suteiktas profilaktines sveikatos tikrinimo paslaugas:

|  |  |  |  |  |
| --- | --- | --- | --- | --- |
| **Eil. Nr.** | **Darbuotojo, kurio sveikata tikrinta, vardas ir pavardė** | **Paslaugos pavadinimas** | **Paslaugos atlikimo data** | **Pažymą išdavęs gydytojas**  **(vardas ir pavardė)** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| ... |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| Ataskaitą paruošė: | Ataskaitą priėmė: |
|  |  |